‪Există o conformație care e la modă
‪și o vedem de câte ori deschidem ‪SnapChat sau Instagram.
‪Ca sticla de Coca-Cola.
‪Ca o chitară.
‪Se crede că Instagramul ‪apreciază silueta ca o clepsidră.
‪Cred că seamănă mai degrabă cu o lingură.
‪Această conformație e deseori asociată ‪cu o anumită fizionomie.
‪Buze groase, ochi migdalați.
‪Nas mic și subțire.
‪Cum arată Kylie Jenner și celelalte ca ea.
‪Cred că aspectul ‪de pe Instagram nu e real.
‪Depinde la ce ne referim ‪când spunem „real”.
‪E adevărat, ‪unele fizionomii au fost modificate
‪cu filtre prestabilite ‪sau cu aplicații ca Facetune,
‪în care poți prelucra rapid fotografia,
‪redimensionând fața, făcând-o mai netedă ‪sau modificându-i structura.
‪Sunt mici modificări pe care le putem ‪vedea aplicate asupra noastră.
‪Tot mai mulți oameni ‪care au posibilitatea să și le facă
‪au început să adopte ‪această fizionomie și în realitate.
‪Numărul de operații estetice ‪s-a dublat în ultimul deceniu.
‪Acestea au devenit mai sigure, ‪mai ieftine și mai sofisticate.
‪Iar pacienții sunt ‪tot mai tineri și mai diverși.
‪Ne îndreptăm spre un viitor
‪în care aspectul nostru ‪poate fi modificat radical.
‪E acesta un lucru rău?
‪Schimbă chirurgia plastică ‪modul în care ne vedem pe noi înșine?
‪După vindecare, ‪vei fi o persoană complet schimbată.
‪UN SERIAL DOCUMENTAR ORIGINAL NETFLIX
‪Tinerețea veșnică ‪într-o seringă nedureroasă.
‪Dar nu e garantat ‪că finalul e unul fericit.
‪Trebuie să se aștepte la puțină durere.
‪E vorba să arăți cât mai bine, ‪cât mai mult timp.
‪Nu contează cum mă simt. ‪Fața nu mi se schimbă!
‪CHIRURGIA PLASTICĂ
‪Facem multe ca să arătăm bine.
‪Pe de-o parte, facem duș,
‪ne machiem și ne vopsim părul.
‪Sunt considerate lucruri bune.
‪Amplifici frumusețea naturală.
‪Dacă analizezi limbajul frumuseții, ‪acesta e unul de moralitate.
‪E plin de moralitate.
‪„Meriți asta. Ți se cuvine.”
‪„Nu te lăsa pe tânjală. ‪Nu trebuia să te lași.”
‪De câte ori se apelează la rușine, ‪vină, laudă sau recompensă,
‪înseamnă că se apelează la moralitate.
‪La capătul opus al intervalului
‪lucrurile sunt mai riscante, ‪mai dureroase și mai permanente.
‪Și acestea sunt judecate ‪din punct de vedere moral.
‪De exemplu, emisiunea ‪The Swan, ‪lansată în 2004, care a înnebunit America.
‪Emisiunea sfida limitele ‪și se autointitula…
‪Cea mai neobișnuită competiție ‪din toată timpurile.
‪O echipă de chirurgi,
‪un dentist estetic, un terapeut, ‪un antrenor și un consilier personal
‪transformau persoane care se considerau ‪urâte în adevărate frumuseți‪,
‪și acestea participau apoi ‪la un concurs de frumusețe.
‪Telespectatorii au apreciat-o.
‪Milioane o urmăreau săptămânal.
‪Dar criticii au fost îngroziți.
‪Au numit-o dezgustătoare, ‪ridicolă, jignitoare și respingătoare.
‪A ajuns și la ‪CNN Primetime.
‪Nu le faceți mai urâte. ‪Nici măcar nu le faceți mediocre.
‪Le înțoliți și le faceți sâni mai mari.
‪Din păcate, ‪unii au reacționat negativ la emisiune.
‪Cindy a participat în seria întâi.
‪Încep de la cap.
‪Mi-am ridicat sprâncenele.
‪Am făcut implanturi în obraji ‪și blefaroplastie inferioară.
‪Am făcut lipoaspirație la obraji, ‪micșorare de bărbie
‪și mini lifting facial.
‪Implant mamar. ‪Apoi lipoaspirație abdominală.
‪Și lipoaspirație pe interiorul coapselor.
‪Am început să mă gândesc ‪mai serios la chirurgia plastică
‪după al doilea copil.
‪Corpul mi s-a schimbat radical.
‪După ce am terminat de alăptat, ‪sânii mi se deformaseră.
‪Oricâte exerciții făceam, ‪abdomene sau genuflexiuni,
‪nu puteam scăpa de burtă.
‪Dar ei erau o familie tânără ‪și nu-și permiteau chirurgie estetică.
‪Când s-au anunțat la radio ‪preselecțiile pentru ‪The Swan‪,
‪am știut că merită să încerc.
‪Și nu regretă.
‪Sunt fericită.
‪M-am speriat. ‪Aveam o talie foarte subțire.
‪Înainte nu aveam talie.
‪Îmi place nasul meu, ‪am fost fericită atunci.
‪A fost mișto.
‪După acea serie,
‪o jumătate de milion de femei ‪s-au înscris la următoarea.
‪Mai mulți oameni decât locuitorii Islandei
‪voiau să apară la televizor ‪pentru chirurgie estetică.
‪În anii 2000, percepția noastră ‪asupra extremului se schimba.
‪Dar întregul interval s-a deplasat gradual
‪de-a lungul secolului.
‪Primul Război Mondial a fost ‪o premieră în istoria omenirii.
‪Arme moderne, tancuri, mitraliere,
‪arme chimice care au ucis milioane, ‪au transformat orașele în ruine
‪și au lăsat în urmă ‪o generație de soldați răniți,
‪mulți desfigurați ‪de schije sau de gloanțe.
‪Chirurgii nu mai văzuseră asemenea răni.
‪A trebuit să devină creativi ‪ca să le poată trata.
‪Reconstrucție nazală ‪din cartilaj de pe coaste,
‪reconstrucția mandibulei ‪cu grefe de os din picior
‪și umplerea obrajilor ‪cu grăsime și țesut de la pacient.
‪Chirurgii i-au tratat ‪ani buni pe unii pacienți,
‪încercând să le refacă fizionomia.
‪Dacă nu reușeau cu țesut viu,
‪apelau la artiști ca să creeze proteze.
‪Nu urmăreau doar partea funcțională,
‪ci și pe cea estetică.
‪Unul dintre medicii din acel război
‪e cunoscut acum ‪ca părintele chirurgiei estetice.
‪Joseph a scris:
‪„Cine-și dorește un aspect normal
‪și să nu iasă în evidență
‪nu trebuie acuzat de păcatul vanității.”
‪El nu-i trata doar pe răniți.
‪Joseph era evreu, ‪la fel ca mulți pacienți de-ai lui
‪care voiau să elimine ‪caracteristicile intrinseci ale etniei
‪pentru a trece neobservați
‪într-o societate ostilă lor.
‪A introdus chirurgia plastică în interval
‪cu singurul scop de a îmbunătăți estetica.
‪În anii '20, jumătate din America ‪mergea săptămânal la cinema
‪și multe vedete își ajustau fizionomia ‪pentru marele ecran,
‪pentru că fizionomia ‪era punctul lor forte.
‪Actrița de comedie Fanny Brice ‪și-a făcut rinoplastie,
‪iar fantele Rudolph Valentino ‪și-a remodelat urechile.
‪În 1924,
‪un ziar a lansat ceea ce pare a fi ‪primul concurs de chirurgie plastică.
‪Se căuta cea mai ștearsă fată din New York
‪ca să-i transforme ‪necazul în binecuvântare.
‪A câștigat Jacqueline Nagel ‪și intervenția a avut succes.
‪A primit un rol într-un film ‪și s-a mutat în California.
‪În deceniile următoare‪,
‪chirurgia plastică a devenit mai ieftină, ‪mai sigură și mai accesibilă.
‪Sunt mai mulți furnizori. ‪Sunt mai multe tipuri de furnizori.
‪Prețurile variază.
‪A devenit ca un serviciu oarecare, ‪iar oferta e vastă.
‪Care e diferența dintre rutină și extrem?
‪Are legătură cu timpul petrecut?
‪Poți face asta acasă ‪sau ai nevoie de un expert?
‪Are legătură cu riscul sau cu durerea?
‪De obicei, ne referim la ce ne-am face ‪sau ce am vrea să ne facem.
‪Un sutien ‪push-up ‪e extrem?
‪Dar aparatul dentar sau epilarea cu laser?
‪Excizarea unei alunițe? ‪Criogenizarea grăsimii? Fillere? Botox?
‪Nu demult,
‪botoxul era o chestie nebunească ‪pe care și-o făceau vedetele,
‪își injectau otravă în față.
‪Situația s-a schimbat dramatic.
‪Înainte să profesez eu,
‪înainte să fiu chirurg plastic, ‪multe erau tabu.
‪În general, acum văd ‪că sentimentul de vină s-a diminuat,
‪la fel și discreția.
‪Înainte să nasc, aveam formă.
‪La 20 de ani, aveam formă frumoasă.
‪Când am… I-am arătat medicului ce doream,
‪să arăt ca atunci eram mai tânără.
‪Am început să văd schimbări.
‪Ochii îmi păreau mai grei, mai obosiți,
‪dar nu mă simțeam așa. Nu eram obosită.
‪Mă simțeam minunat, ‪dar arătam obosită și mă deranja.
‪În copilărie am avut ginecomastie.
‪După ce am crescut,
‪am făcut o mastectomie dublă,
‪adică mi-am scos țesut adipos și mamar.
‪Cred că, dacă arăți bine,
‪îți va fi mai ușor în viață.
‪Mă uitam la femei pe stradă
‪și-mi spuneam: „Ce frumoasă e femeia aia!”
‪Mereu mă uitam la femeile cu sâni mari.
‪Intervalul fiecăruia e diferit.
‪Depinde cine ești ‪și din ce cultură provii.
‪În unele zone, chirurgia plastică ‪e ceva de rutină, ca o inițiere.
‪Ca-n Coreea de Sud,
‪unde 33% dintre femeile între douăzeci ‪și trei zeci de ani s-au operat.
‪E un nume special
‪pentru operațiile făcute ‪ca să-ți mărești șansele de angajare.
‪Sau în Brazilia.
‪Există o opinie ‪despre dreptul la frumusețe,
‪despre cum femeile mai în vârstă, ‪și nu cele tinere,
‪au acest drept.
‪Parțial, acest lucru se datorează ‪acestui om, Ivo Pitanguy,
‪un chirurg faimos al vedetelor.
‪E un domeniu profitabil. ‪Și-a cumpărat și o insulă.
‪Însă el opera gratis persoanele sărace,
‪fiind supranumit ‪„Papa chirurgiei plastice”
‪și câștigând statutul de erou național.
‪Iată-l la Carnavalul de la Rio în 1999,
‪înconjurat de o mare de dansatori,
‪în vârful propriului car alegoric.
‪Pitanguy a fost un pionier.
‪A creat tehnici pentru abdominoplastie ‪care ascundeau cicatricea sub bikini,
‪a promovat liftinguri faciale minore, ‪mai puțin invazive‪,
‪și a inventat liftingul brazilian de fese.
‪În liftingul brazilian de fese ‪se extrage grăsimea din alte zone,
‪de pe coapse sau abdomen,
‪și se injectează în zona feselor.
‪În anii '80, ‪Playboy ‪din Brazilia a publicat un articol
‪care denumea fundurile ‪„o pasiune națională”.
‪Cu decenii înainte,
‪Martha Rocha, reprezentanta Braziliei ‪la ediția din 1954 a Miss Univers
‪avea forme mai ample ‪decât celelalte concurente.
‪Miss Brazilia e o prezență extraordinară ‪înainte de finala concursului.
‪A pierdut.
‪Miss SUA a câștigat!
‪Jurații au considerat ‪că șoldurile erau prea late.
‪Țin minte când femeile albe ‪se temeau să aibă fundul mare.
‪Țin minte că am trăit acele vremuri.
‪Cu faimosul cântec al lui Sir Mix-A-Lot.
‪Îmi plac fundurile mari, nu pot să mint
‪Scena de la început e reprezentativă.
‪Doamne, Becky, uită-te la fundul ei!
‪Kim Kardashian a popularizat ‪acest concept.
‪Toate surorile ei au început ‪să-i calce treptat pe urme.
‪Liftingul brazilian de fese e procedura ‪care a luat cel mai mare avânt.
‪Pasiunea brazilienilor ‪pentru funduri mari s-a globalizat.
‪Dar dacă citiți articolele din ‪Playboy,
‪veți afla un substrat sumbru.
‪Un sociolog a pretins ‪că idealul frumuseții femeilor cu forme
‪provine de la femeile africane ‪vândute în sclavie‪,
‪care purtau copiii ‪stăpânilor de sclavi albi,
‪având ca rezultat ‪experimente de eugenie estetică
‪pentru a elimina ‪trăsăturile pregnante ale africanilor.
‪Altfel spus, fundul unei femei de culoare
‪pe corpul unei femei caucaziene.
‪Obsesia cu fundurile mari ‪e o caracteristică însușită de la alții,
‪iar acum, femeile de culoare ‪care nu au constituția asta,
‪sunt percepute ‪ca fiind mai puțin de culoare
‪sau ca femei de culoare ‪mai puțin atrăgătoare.
‪Urați-mi noroc!
‪Vedeam cum iubitul meu ‪naviga pe rețelele de socializare
‪și aprecia pozele unor fete
‪care nu arătau ca mine, ‪nu aveau forma corpului ca mine.
‪M-am gândit ‪că am oportunitatea să fac asta.
‪De ce să nu remediez ce nu-mi place?
‪Am ieșit din operație.
‪Doare puțin, evident. Fără durere…
‪Ce înseamnă frumusețea?
‪Ce înseamnă frumusețea fără durere?
‪Mai e și fizionomia de Instagram,
‪un amalgam de caracteristici ‪împrumutate de la diverse etnii.
‪Ochii migdalați și buzele groase
‪au fost ridiculizate ‪în caricaturile rasiste secole bune,
‪dar acum plătim pentru așa ceva,
‪pielea de pe tâmple ‪e întinsă cu fire resorbabile
‪și buzele se îngroașă ‪cu câteva seringi de filler.
‪Pentru că tot mai mulți oameni pot tinde
‪spre o anume constituție ‪promovată de lumea tehnologiei,
‪a rețelelor de socializare ‪și a divertismentului,
‪așteptările privind modul ‪în care trebuie să arătăm,
‪pentru că acum știm ‪cum e posibil să arătăm,
‪devin tot mai restrânse.
‪Intervalul se restrânge.
‪Normalitatea devine ‪tot mai restrictivă și convergentă.
‪Asta e ceva nou. Înainte nu era așa.
‪De exemplu, pilozitatea corporală.
‪În trecut, în occident, ‪era mai mult o normă socială.
‪Unii își îndepărtau părul, alții, nu.
‪Sophia Loren, o frumusețe simbolică, ‪alegea să nu.
‪Apoi, absența părului ‪s-a transformat în normalitate.
‪Un corp fără păr e normal acum ‪și e valabil pe tot globul.
‪Am uitat capacitatea lui ‪de a înfrumuseța, artificiul lui.
‪E o reacție în buclă închisă.
‪Facem alegeri ‪ca să alterăm idealul frumuseții
‪și așa îl întărim,
‪făcând perfecțiunea și mai greu de atins.
‪Când eram mică, eram obsedată ‪de modelele de la Victoria's Secret.
‪„Mamă, ce femei!”
‪Eram încântată și voiam să arăt și eu așa.
‪Nu pot să nu mă gândesc,
‪dacă n-ar fi existat Victoria's Secret, ‪dacă nu vedeam prezentările,
‪aș mai fi fost obsedată de sâni?
‪Aș mai fi vrut implanturi mamare?
‪Acum, idealul frumuseții ‪este trasat de chirurgia plastică,
‪ceea ce înseamnă ‪că e mai greu de atins fără aceasta.
‪Intervențiile care odată erau extreme ‪acum sunt rutină.
‪La un moment dat, ‪rutina începe să devină necesară.
‪Așa e viața.
‪Dacă toți își vopsesc părul,
‪dar tu ai părul alb ‪la o anumită vârstă, ești cumva excepția?
‪Da.
‪Aproape toată lumea ar spune
‪că vopsitul ‪e mai puțin extrem decât o operație.
‪Mai ales ‪decât liftingul brazilian de fese.
‪E riscant ‪să injectezi grăsime unde nu trebuie,
‪să o introduci în fluxul sangvin ‪unde se poate agrega
‪și bloca arterele cerebrale sau pulmonare,
‪ducând la infecții, infarct sau deces.
‪Se întâmplă ceva ciudat,
‪apelăm la practici ‪profund dăunătoare și riscante‪,
‪dar pe care le vedem ca fiind benefice.
‪E o constrângere, ‪dar îți aduce și bucurie.
‪Cercetătorii au vrut să măsoare ‪beneficiile chirurgiei plastice,
‪iar rezultatele au fost variate.
‪Dar unele dintre cele mai bune teste
‪au arătat că, în ansamblu, ‪aceasta îmbunătățește calitatea vieții.
‪Dar depinde de intervenție.
‪Chirurgia plastică le permite oamenilor
‪să-și ușureze viața.
‪Unii apelează la chirurgia plastică ‪ca să-și afirme identitatea de gen.
‪Am făcut osteotomie ‪la sprâncene, blefaroplastie.
‪rinoplastie și osteotomie la barbă.
‪Chirurgia te ajută să devii mai feminină, ‪să fii femeia care vrei să fii, dar…
‪E mai mult decât atât.
‪Cu cât semăn mai mult cu o femeie,
‪cu atât sunt mai în siguranță pe stradă ‪și pot duce o viață normală.
‪Nu trebuie să mai considerăm ‪că stima de sine
‪sau încrederea în sine ‪sunt niște idealuri arbitrare.
‪Deseori spun că eu nu lucrez ‪în domeniul înfrumusețării oamenilor.
‪Ci în cel care-i face pe oameni ‪să se simtă mai bine.
‪Sunt mai deschisă să mă afișez. ‪Sunt mai deschisă să cunosc oameni.
‪Cred că mi-am făcut mai mulți prieteni.
‪Aceste lucruri derivă din faptul ‪că mă simt mai bine în pielea mea.
‪Mă simt mai puternică.
‪Mă simt eliberată, pentru că știu
‪că situația se va îmbunătăți ‪pe zi ce trece
‪și voi fi de o mie de ori ‪mai încrezătoare decât am fost înainte.
‪M-a făcut mai încrezătoare ‪în toate aspectele vieții mele.
‪Individual, poate oprima sau emancipa.
‪Colectiv, deși considerăm ‪că e o idee bună să putem face asta,
‪ideal ar fi să trăim într-o lume
‪în care nu e nevoie ‪să ne ciopârțim ca să ne atingem idealul.
‪Referitor la fiica mea,
‪am avut dificultăți ‪în a-i spune unde mă duceam azi,
‪pentru că nu știam cum să-i explic
‪fără să-i spun: „Sânii mei sunt falși. ‪Mi-am făcut implant mamar.”
‪Cum îi explic așa ceva?
‪Nu vreau
‪să-i dau impresia că are nevoie ‪de sâni mari ca să fie drăguță,
‪pentru că va reține acest lucru
‪și, când va crește, ‪va vedea că n-are sânii cât ai mei
‪și va vrea să schimbe asta.
‪Dacă am pune afișe ‪cu sâni bătrâni, lăsați, de alăptat,
‪la toate stațiile de autobuz,
‪nu vom mai considera că sânii normali
‪sunt cei rotunzi și fermi.
‪Trebuie să discutăm mai puțin
‪despre aspectele pozitive ‪sau negative ale chirurgiei plastice
‪și să discutăm mai mult despre ce înseamnă ‪să fii o persoană cu corp marginalizat
‪și de ce atractivitatea are un rol ‪așa de important pentru acea experiență.